Koronavírusossal tárgyalt, karanténba került az újfehértói polgármester
Egy augusztus 1-ji magánrendezvény után többen kerültek karanténba a településen.
Múlt héten koronavírusos beteggel tárgyalt az újfehértói polgármester, Hosszú József, ezért ő is karanténba került. Újfehértón egy augusztus 1-ji, az önkormányzat egyik helyiségében tartott magánrendezvény után mindenki házi karanténba került, miután azon egy koronavírussal fertőzött is részt vett.

Hosszú azt írta, ő ezen nem volt ott, munka során került kapcsolatba a fertőzött emberrel múlt hét elején.

  Nem beteg vagyok és tüneteim sincsenek, de házi karantént ír elő a jogszabály. Azokra, akik velem kapcsolatba kerültek, nem vonatkozik semmi előírás, mivel ők nem koronavírusos beteggel kerültek kapcsolatba, csak kontaktszeméllyel.

– írta ki a Facebookra a polgármester. Hozzátette, családjával eddig is betartottak minden megelőző intézkedést, ám mivel sok emberrel kerül kapcsolatba, számított rá, hogy elkapja a betegséget.
koronavírus Hosszú József Újfehértó karantén